
Amandman		1
Prijedlog uredbe
Uvodna izjava 1.a (nova)
	

	Tekst koji je predložila Komisija
	Izmjena

	
	(1.a)	U izvršnom nalogu 14257 od 2. travnja 2025. naslovljenom „Reguliranje uvoza s uzajamnom carinom radi ispravljanja trgovinskih praksi kojima se doprinosi velikim i postojanim godišnjim deficitima u trgovini robom Sjedinjenih Američkih Država”, predsjednik Sjedinjenih Američkih Država Donald J. Trump proglasio je izvanredno stanje na nacionalnoj razini uzrokovano uvjetima koji ukazuju na velike i trajne godišnje deficite u trgovini robom Sjedinjenih Američkih Država te izjavio da SAD nastoji uravnotežiti globalne trgovinske tokove uvođenjem dodatne carine ad valorem na sav uvoz svih trgovinskih partnera, uz mogućnost iznimaka. Te carinske mjere Sjedinjenih Američkih Država uključivale su osnovnu carinu od 10 % na sav uvoz, uz dodatne carine za pojedine zemlje izračunane na temelju bilateralnih trgovinskih bilanci. Za Uniju je to značilo carinu od 20 % na većinu proizvoda, s učinkom od 9. travnja 2025., uz prethodno ponovno uvedene carine od 25 % na čelik i aluminij koje su stupile na snagu 12. ožujka 2025. Predsjednik Trump najavio je 9. travnja 2025. 90-dnevnu obustavu potpune primjene tih carina, pri čemu je carinsku stopu Unije smanjio s 20 % na osnovnu vrijednost od 10 %. Carine od 25 % na čelik, aluminij i automobile ostale su na snazi i naknadno su povećane s 25 % na 50 %, s učinkom od 4. lipnja 2025. Nadalje, 12. srpnja 2025. predsjednik Trump najavio je nove carine od 30 % na robu Unije, s učinkom od 1. kolovoza 2025. Ta su kretanja naglasila važnost uspostave stabilnog okvira koji je u konačnici doveo do Zajedničke izjave o Okviru za sporazum o uzajamnoj, pravednoj i uravnoteženoj trgovini između Europske unije i Sjedinjenih Američkih Država od 21. kolovoza 2025.



Amandman		2
Prijedlog uredbe
Uvodna izjava 1.b (nova)
	

	Tekst koji je predložila Komisija
	Izmjena

	
	(1.b)	Kao posljedica donesenih i planiranih carinskih mjera Sjedinjenih Američkih Država, prema procjenama ekonomskih analiza Unija bi mogla zabilježiti smanjenje bruto domaćeg proizvoda (BDP-a) u rasponu od 0,2 % do 0,8 %. Učinak na financijska tržišta vidljiv je u povećanoj nestabilnosti, pri čemu su posebno izloženi rizicima sektori Unije koji uvelike ovise o izvozu u Sjedinjene Američke Države, kao što su automobilski i farmaceutski sektor te sektor strojeva.



Amandman		3
Prijedlog uredbe
Uvodna izjava 1.c (nova)
	

	Tekst koji je predložila Komisija
	Izmjena

	
	(1.c)	Nadalje, Unija se, kako je istaknuto u Zajedničkoj bijeloj knjizi o europskoj obrambenoj spremnosti 2030., suočava s ozbiljnom i rastućom prijetnjom povezanom s ponovnim izbijanjem sukoba velikih razmjera u Europi. Kao odgovor na taj sve veći izazov, od ključne je važnosti da Unija poduzme odlučne mjere kako bi osigurala svoje obrambene kapacitete, među ostalim konsolidacijom svojeg dubokog i sveobuhvatnog transatlantskog partnerstva u području sigurnosti, otpornosti i industrijske suradnje, uz istovremeno jačanje vlastite tehnološke i industrijske baze, među ostalim u sektorima koji su relevantni za sigurnosnu i obrambenu industriju Unije. Te poboljšane sposobnosti zahtijevaju stabilnost i predvidljivost u suradnji s ključnim partnerima, posebno sa Sjedinjenim Američkim Državama. Samo pouzdanim i prilagodljivim partnerstvom Unija može osigurati svoju kolektivnu pripravnost i učinkovito odgovoriti na aktualne geopolitičke izazove uz puno poštovanje bitnih sigurnosnih interesa. Štoviše, smanjenje carina na uvoz industrijskih i tehnološki naprednih proizvoda iz Unije u SAD znatno bi ojačalo transatlantsku industrijsku bazu i poboljšalo suradnju u području razvoja inovativnih i interoperabilnih sposobnosti. Tim bi se korakom približili ostvarenju uravnoteženijeg i uzajamno korisnog trgovinskog odnosa u tom strateškom sektoru, a istovremeno bi se doprinijelo ukupnoj gospodarskoj konkurentnosti i sigurnosnoj otpornosti Unije. Snižavanje tarifa također bi pružilo stabilnost i predvidljivost potrebne za zajedničko transatlantsko djelovanje u zaštiti naših zajedničkih strateških interesa u trenutnom geopolitičkom kontekstu, što predstavlja vrijedan korak naprijed prema dubljoj suradnji prilikom buduće izrade sveobuhvatnog transatlantskog sporazuma.



Amandman		4
Prijedlog uredbe
Uvodna izjava 1.d (nova)
	

	Tekst koji je predložila Komisija
	Izmjena

	
	(1.d)	Unija ponovno ističe svoju nepokolebljivu predanost transparentnom i poštenom multilateralnom trgovinskom sustavu koji se temelji na pravilima i na načelima Svjetske trgovinske organizacije (WTO). U skladu s Ugovorima, Unija je i dalje posvećena promicanju svojih vrijednosti i interesa na globalnoj razini, posebno poticanjem otvorene i pravedne trgovine te jačanjem međunarodnog prava. WTO ostaje temelj globalnog trgovinskog poretka i primarni forum za razvoj, provedbu i primjenu međunarodnih trgovinskih pravila. Bliska suradnja s partnerima sličnih stavova, posebno sa Sjedinjenim Američkim Državama, ključna je za održavanje i jačanje tog sustava, zaštitu predvidljivog globalnog trgovinskog okruženja utemeljenog na pravilima, unapređenje nužne reforme WTO-a te postizanje funkcionalnog mehanizma za rješavanje sporova.



Amandman		5
Prijedlog uredbe
Uvodna izjava 1.e (nova)
	

	Tekst koji je predložila Komisija
	Izmjena

	
	(1.e)	Iako određene trgovinske napetosti i dalje postoje, njima se sada upravlja unutar novouspostavljenog okvira za dijalog i koordinaciju. Unija se i dalje zalaže da se ti produbljeni trgovinski i ulagački odnosi sa SAD-om dugoročno razvijaju u skladu s načelima slobodne i poštene trgovine između stranaka te u skladu s trgovinskim sustavom koji se temelji na pravilima WTO-a, a da se pritom ne narušavaju druge mjere trgovinske politike, uključujući one u području trgovinske zaštite. Cilj je obuhvatiti dodatne sektore od strateškog značaja za Uniju i sklopiti sporazum koji će se temeljiti na multilateralnom okviru i biti usklađen s trgovinskim sustavom koji se temelji na pravilima WTO-a.



Amandman		6
Prijedlog uredbe
Uvodna izjava 1.f (nova)
	

	Tekst koji je predložila Komisija
	Izmjena

	
	(1.f)	S obzirom na agresivni rat Rusije protiv Ukrajine, kao i druge sukobe u susjedstvu Unije koji ugrožavaju sigurnost Unije i njezinih građana, nužno je da Unija održi i dodatno ojača svoje partnerstvo s ključnim saveznikom u trenutku kada su takvi odnosi od kritične važnosti. U tom iznimnom kontekstu, Unija je dužna donijeti izvanredne i privremene mjere, koje su propisno opravdane člankom XXI. GATT-a (Sigurnosne iznimke). Međutim, takve jednostrane mjere ne bi smjele predstavljati presedan te bi trebale biti strogo iznimne, proporcionalne i vremenski ograničene i tako odražavati svoju specifičnu prirodu mjera opravdanih sigurnosnim razlozima.



Amandman		7
Prijedlog uredbe
Uvodna izjava 3.
	

	Tekst koji je predložila Komisija
	Izmjena

	(3)	Unija i Sjedinjene Američke Države namjeravaju da ta Zajednička izjava bude prvi korak u procesu koji se u budućnosti može proširiti kako bi obuhvatio dodatna područja i nastavio poboljšavati pristup tržištu i njihove trgovinske i ulagačke odnose.
	(3)	Unija i Sjedinjene Američke Države namjeravaju da ta Zajednička izjava bude prvi korak u procesu koji se u budućnosti može proširiti kako bi obuhvatio dodatna područja i nastavio poboljšavati pristup tržištu i njihove trgovinske i ulagačke odnose. Unija je i dalje predana nastavku pregovora sa Sjedinjenim Američkim Državama radi postizanja obostrano korisnog sporazuma za druge važne sektore svojega gospodarstva, kao što su poljoprivredno-prehrambeni proizvodi i industrijski proizvodi, tijekom razdoblja potpune ili djelomične suspenzije carinskih povlastica ili carinskih kvota odobrenih Sjedinjenim Američkim Državama.



Amandman		8
Prijedlog uredbe
Uvodna izjava 5.a (nova)
	

	Tekst koji je predložila Komisija
	Izmjena

	
	(5.a)	Donošenjem ove Uredbe ne bi se trebalo dovesti u pitanje pravo Unije da primijeni protumjere kao odgovor na neopravdane mjere koje donesu Sjedinjene Američke Države.



Amandman		9
Prijedlog uredbe
Uvodna izjava 6.
	

	Tekst koji je predložila Komisija
	Izmjena

	(6)	Prilagođene carine i carinske kvote trebale bi se primjenjivati sve dok Sjedinjene Američke Države učinkovito primjenjuju Zajedničku izjavu.
	(6)	S obzirom na to da je glavni cilj Zajedničke izjave uspostaviti jasan okvir za transatlantsku trgovinu koji donosi prijeko potrebnu stabilnost i predvidljivost za izvoznike Unije, svako djelovanje Sjedinjenih Američkih Država koje ugrožava tu stabilnost i predvidljivost, bilo prijetnjom da će odstupiti ili stvarnim odstupanjem od svojih obveza iz Zajedničke izjave, ili bilo koje djelovanje koje nije u duhu Zajedničke izjave ili pak upletanje u legitimne suverene odluke Unije ili države članice, trebalo bi dovesti do suspenzije obveza Unije iz Zajedničke izjave. Stoga, prilagođene carine i carinske kvote trebale bi se primjenjivati samo ako i sve dok Sjedinjene Američke Države učinkovito primjenjuju Zajedničku izjavu. Svaka nova carina koja je rezultat bilo koje aktualne ili buduće istrage SAD-a na temelju odjeljka 232. ili se temelji na bilo kojoj drugoj pravnoj osnovi, a koja stupi na snagu nakon potpisivanja Zajedničke izjave i premašuje opću ograničenu stopu od 15 %, ugrozila bi duh Zajedničke izjave i cilj stabilnosti te bi se stoga smatrala kršenjem Zajedničke izjave i trebala bi dovesti do suspenzije primjene ove Uredbe. 



Amandman		10
Prijedlog uredbe
Uvodna izjava 6.a (nova)
	

	Tekst koji je predložila Komisija
	Izmjena

	
	(6.a)	S obzirom na to da suvereno i demokratsko pravo Unije na donošenje propisa, kao i pravna stečevina Unije, ne mogu biti predmetom pregovora ni s jednom trećom zemljom, primjenu članka 1. ili članka 2. ove Uredbe trebalo bi suspendirati u slučaju bilo kakvih pokušaja Sjedinjenih Američkih Država da upotrijebe gospodarsku prisilu, u smislu članka 2. stavka 1. Uredbe (EU) 2023/2675 Europskog parlamenta i Vijeća1a, na primjer prijetnjom da će primijeniti dodatne carine ili njihovom primjenom, ili bilo kojom drugom mjerom koja utječe na trgovinu ili ulaganja kako bi se spriječio ili ishodio prestanak primjene, izmjena ili donošenje određenog akta Unije ili države članice, a zatim se uplelo u legitimne suverene odluke Unije ili države članice. Uz suspenziju primjene članka 1. ili članka 2. ove Uredbe, Unija bi u skladu s člancima 4. i 5. Uredbe (EU) 2023/2675 trebala utvrditi i ispitati te prijetnje ili mjere kojima se koriste Sjedinjene Američke Države te, prema potrebi, donijeti mjere odgovora u skladu s člankom 8. navedene Uredbe.

	
	_____________

	
	1a Uredba (EU) 2023/2675 Europskog parlamenta i Vijeća od 22. studenoga 2023. o zaštiti Unije i njezinih država članica od gospodarske prisile koju primjenjuju treće zemlje (SL L, 2023/2675, 7.12.2023., ELI: http://data.europa.eu/eli/reg/2023/2675/oj).



Amandman		11
Prijedlog uredbe
Uvodna izjava 6.b (nova)
	

	Tekst koji je predložila Komisija
	Izmjena

	
	(6.b)	Mjere predviđene ovom Uredbom trebale bi ovisiti o kontinuiranoj usklađenosti Sjedinjenih Američkih Država sa sigurnosnim interesima Unije. Ako Sjedinjene Američke Države poduzmu mjere kojima se izravno ugrožavaju ključni sigurnosni interesi Unije ili njezinih država članica, uključujući njihovu teritorijalnu cjelovitost i gospodarsku dimenziju, te njihova vanjska i obrambena politika, mehanizmi suspenzije na temelju ove Uredbe trebali bi biti dostupni kako bi se osiguralo da trgovinska politika Unije ostane u skladu s njezinim ciljevima u području vanjske politike i sigurnosti.



Amandman		12
Prijedlog uredbe
Uvodna izjava 6.c (nova)
	

	Tekst koji je predložila Komisija
	Izmjena

	
	(6.c)	Ovom se Uredbom Sjedinjenim Američkim Državama dodjeljuju opsežne i iznimne carinske povlastice i carinske kvote, koje bi potencijalno mogle dovesti do povećanja uvoza robe obuhvaćene tim povlasticama i kvotama i time znatno utjecati na industriju Unije. Nadalje, ova je Uredba donesena bez popratne procjene učinka pa je u trenutku njezina donošenja teško procijeniti njezin potencijalni gospodarski učinak. Zbog toga bi trebalo uspostaviti zaštitni mehanizam čiji bi cilj bio zaštita industrije i poljoprivrednog sektora Unije u slučaju da carinske povlastice i carinske kvote odobrene ovom Uredbom dovedu do povećanja uvoza određene robe koje bi nanijelo ili moglo nanijeti ozbiljnu štetu industriji Unije. U slučajevima kada se zabilježi povećanje obujma uvoza određene robe za više od 10 %, Komisija bi trebala provesti ispitivanje kako bi utvrdila nanosi li to povećanje ozbiljnu štetu industriji Unije ili bi joj je moglo nanijeti. 


Amandman		13
Prijedlog uredbe
Uvodna izjava 6.d (nova)
	

	Tekst koji je predložila Komisija
	Izmjena

	
	(6.d)	Zajednička izjava ne predviđa primjenu ograničene stope od 15 % na čelik i aluminij, stoga ostaju na snazi ​​carinske stope od 50 % koje je SAD prethodno uveo. Unija i Sjedinjene Američke Države u Zajedničkoj izjavi izrazile su namjeru da razmotre mogućnost suradnje na namjenskom odvajanju svojih domaćih tržišta od prekomjernih kapaciteta čelika i aluminija, jamčeći pritom sigurne međusobne lance opskrbe, među ostalim s pomoću rješenja u obliku carinskih kvota.




Amandman		14
Prijedlog uredbe
Uvodna izjava 6.e (nova)
	

	Tekst koji je predložila Komisija
	Izmjena

	
	(6.e)	Ministarstvo trgovine SAD-a 19. kolovoza 2025. najavilo je dodavanje 407 kategorija proizvoda na popis proizvoda „dobivenih” od čelika i aluminija obuhvaćenih sektorskim carinama na temelju odjeljka 232. Kao posljedica toga, na udio čelika i aluminija u tim proizvodima primjenjuje se carinska stopa od 50 %. Uvođenje tih carina i složenih administrativnih i carinskih zahtjeva nakon potpisivanja Zajedničke izjave povećalo je razinu nestabilnosti u trgovini između Unije i Sjedinjenih Američkih Država i dovelo do ozbiljnih gospodarskih posljedica za predmetna poduzeća iz Unije i njihove radnike. Te carine također nesrazmjerno utječu na mala i srednja poduzeća i industrije na kraju proizvodnog lanca u Uniji, što ugrožava njihovu konkurentnost na tržištu SAD-a i dovodi do potencijalnog dugoročnog gubitka tržišnog udjela i trajne štete za transatlantske industrijske lance opskrbe. Unija i SAD trebali bi postići brz i uzajamno koristan zaključak tekućih pregovora koji je usmjeren na rješavanje tih carinskih sporova i obnovu stabilnih transatlantskih trgovinskih odnosa. U tom kontekstu suspenzija carina na uvoz tih proizvoda trebala bi se prestati primjenjivati šest mjeseci od datuma početka primjene iz članka 6. trećeg stavka, osim ako se prije isteka tog datuma u suradnji sa Sjedinjenim Američkim Državama pronađu održiva i uzajamno prihvatljiva rješenja za trgovinu čelikom, aluminijem i njihovim derivatima. Nadalje, u kontekstu predloženog instrumenta Unije za ublažavanje negativnih trgovinskih učinaka globalnog viška kapaciteta na Unijino tržište čelika, ukidanje carina na proizvode od čelika treba biti u skladu s tim novim instrumentom. 



Amandman		15
Prijedlog uredbe
Uvodna izjava 6.f (nova)
	

	Tekst koji je predložila Komisija
	Izmjena

	
	(6.f)	Zajednička izjava ne obuhvaća teška vozila i njihove dijelove. U kontekstu tekuće provedbe Zajedničke izjave, Unija i SAD trebale bi s teškim vozilima i njihovim dijelovima postupati na isti način kao i s osobnim automobilima i njihovim dijelovima, s ciljem da ih se uključi u fiksnu tarifu od 15 %, te bi trebala poduzeti sve relevantne mjere kako bi se osiguralo pravedno i proporcionalno postupanje u skladu s ciljevima Okvirnog sporazuma.



Amandman		16
Prijedlog uredbe
Uvodna izjava 7.
	

	Tekst koji je predložila Komisija
	Izmjena

	(7)	Radi osiguranja jedinstvenih uvjeta za provedbu ove Uredbe, Komisiji bi trebalo dodijeliti provedbene ovlasti za suspenziju primjene ove Uredbe u određenim okolnostima. Te bi ovlasti trebalo izvršavati u skladu s Uredbom (EU) br. 182/2011 Europskog parlamenta i Vijeća3.
	(7)	Kako bi se utvrdio datum početka primjene carinskih povlastica ili carinskih kvota odobrenih Sjedinjenim Američkim Državama ovom Uredbom, u cijelosti ili djelomično suspendirale carinske povlastice ili carinske kvote i izmijenio popis robe za koju su odobrene carinske povlastice, Komisiji bi trebalo delegirati ovlast za donošenje delegiranih akata u skladu s člankom 290. Ugovora o funkcioniranju Europske unije. Posebno je važno da Komisija tijekom svojeg pripremnog rada provede odgovarajuća savjetovanja, uključujući ona na razini stručnjaka, te da se ta savjetovanja provedu u skladu s načelima utvrđenima u Međuinstitucijskom sporazumu o boljoj izradi zakonodavstva od 13. travnja 2016.3. Osobito, s ciljem osiguravanja ravnopravnog sudjelovanja u pripremi delegiranih akata, Europski parlament i Vijeće primaju sve dokumente istodobno kada i stručnjaci iz država članica te njihovi stručnjaci sustavno imaju pristup sastancima stručnih skupina Komisije koji se odnose na pripremu delegiranih akata.

	_________________
	_________________

	3 Uredba (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (SL L 55, 28.2.2011., str. 13., ELI: ELI: http://data.europa.eu/eli/reg/2011/182/oj).
	3 SL L 123, 12.5.2016., str. 1., ELI: http://data.europa.eu/eli/agree_interinstit/2016/512/oj.



Amandman		17
Prijedlog uredbe
Uvodna izjava 8.a (nova)
	

	Tekst koji je predložila Komisija
	Izmjena

	
	(8.a)	Pristup tržištu Unije uvjetovan je i trebao bi i dalje biti uvjetovan usklađenošću s bilo kojim primjenjivim pravom Unije, među ostalim mehanizmom EU-a za ugljičnu prilagodbu na granicama, Direktivom o dužnoj pažnji za održivo poslovanje i pravilima protiv krčenja šuma, bez obzira na to iz koje jurisdikcije proizvodi potječu.



Amandman		18
Prijedlog uredbe
Uvodna izjava 8.b (nova)
	

	Tekst koji je predložila Komisija
	Izmjena

	
	(8.b)	Komisija bi trebala redovito procjenjivati učinke ove Uredbe na trgovinske tokove, razine proizvodnje i dinamiku cijena, koji proizlaze iz provedbe članaka 1. i 2. Komisija bi trebala blisko surađivati s državama članicama i relevantnim sektorima industrije Unije i osiguravati sustavno prikupljanje podataka i redovitu razmjenu informacija kako bi se omogućilo pravovremeno otkrivanje bilo kakvih poremećaja ili neravnoteža na tržištu.

Prijedlog uredbe
Uvodna izjava 8.c (nova)
	

	Tekst koji je predložila Komisija
	Izmjena

	
	(8.c)	Ova Uredba predstavlja hitan odgovor na iznimnu i nestabilnu situaciju te može imati dalekosežne posljedice. Stoga bi njezinu primjenu trebalo ograničiti. Prvo izvješće o evaluaciji učinka ove Uredbe na industriju Unije i na proizvođače morskih prehrambenih proizvoda i poljoprivrednih proizvoda te na potrošače trebalo bi objaviti u roku od ... [šest mjeseci od datuma stupanja na snagu ove Uredbe]. Najkasnije do ... [šest mjeseci prije datuma prestanka primjene ove Uredbe] Komisija bi trebala predstaviti dodatnu sveobuhvatnu procjenu učinka, prema potrebi popraćenu zakonodavnim prijedlogom za produljenje trajanja primjene ove Uredbe. Tom procjenom učinka trebalo bi utvrditi, među ostalim, je li primjena ove Uredbe prouzročila štete i neravnoteže u pojedinim sektorima, među ostalim u pogledu stabilnosti cijena i tržišta, kako su se promijenili trgovinski obrasci Unije kao posljedica trgovinskog odnosa između Unije i Sjedinjenih Američkih Država te predviđanja u vezi s ovom Uredbom i njezin učinak na proračun Unije i nacionalne proračune, s obzirom na smanjenje prikupljenih carinskih prihoda.

Prijedlog uredbe
Uvodna izjava 8.d (nova)
	

	Tekst koji je predložila Komisija
	Izmjena

	
	(8.d)	Potrebno je u cijelosti, redovito i pravodobno obavješćivati Europski parlament i Vijeće o relevantnim trendovima pri primjeni ove Uredbe te se s njima savjetovati tijekom cijelog postupka.

Prijedlog uredbe
Uvodna izjava 9. 
	

	Tekst koji je predložila Komisija
	Izmjena

	(9)	S obzirom na važnost izbjegavanja narušavanja trgovinskih i ulagačkih odnosa Unije i Sjedinjenih Američkih Država, ova bi Uredba trebala stupiti na snagu sljedećeg dana od dana objave. 
	(9)	S obzirom na važnost izbjegavanja narušavanja trgovinskih i ulagačkih odnosa Unije i Sjedinjenih Američkih Država, ova bi Uredba trebala stupiti na snagu sljedećeg dana od dana objave. Međutim, nakon presude Vrhovnog suda SAD-a o primjeni Zakona o hitnim međunarodnim gospodarskim ovlastima za uvođenje osnovnih carina na trgovinske partnere SAD-a i promjena u razinama carina za neke proizvode iz Unije koji premašuju gornje granice dogovorene u Zajedničkoj izjavi te nakon pokretanja novih ispitnih postupaka na temelju odjeljka 301. i odjeljka 232. koji su u tijeku te moguće upotrebe bilo koje druge pravne osnove, zajedno s trenutačnom trgovinskom nesigurnošću, potrebno je predvidjeti da se carinske povlastice i carinske kvote koje je Unija odobrila za proizvode podrijetlom iz Sjedinjenih Američkih Država obuhvaćene ovom Uredbom počnu primjenjivati tek od datuma utvrđenog delegiranim aktom, ako su ispunjeni uvjeti utvrđeni u ovoj Uredbi.

Prijedlog uredbe
Uvodna izjava 9.a (nova)

	

	Tekst koji je predložila Komisija
	Izmjena

	
	(9.a)	Utjecaj ove Uredbe na proračun Unije procijenjen je+ u skladu s člankom 310. stavkom 4. Ugovora o funkcioniranju Europske unije. Za njezinu provedbu trebalo bi osigurati dostatne financijske i ljudske resurse, uzimajući u obzir utjecaj njezina financiranja na druge programe ili politike Unije te osiguravajući njezinu usklađenost s višegodišnjim financijskim okvirom, sustavom vlastitih sredstava i odgovarajućim Međuinstitucijskim sporazumom, kao i s proračunskim načelima utvrđenima u Uredbi (EU, Euratom) 2024/2509 Europskog parlamenta i Vijeća[1].

	
	____________________

	
	+ Pro memoria: Nacrt proračunske procjene Odbora za proračune Europskog parlamenta od 11. prosinca 2025. o Prijedlogu uredbe Europskog parlamenta i Vijeća o prilagodbi carina na uvoz određene robe podrijetlom iz Sjedinjenih Američkih Država i otvaranju carinskih kvota za uvoz određene robe podrijetlom iz Sjedinjenih Američkih Država (COM(2025)0471).

	
	[1] Uredba (EU, Euratom) 2024/2509 Europskog parlamenta i Vijeća od 23. rujna 2024. o financijskim pravilima koja se primjenjuju na opći proračun Unije (SL L, 2024/2509, 26.9.2024., ELI: http://data.europa.eu/eli/reg/2024/2509/oj).

Prijedlog uredbe
Članak 1. – naslov
	

	Tekst koji je predložila Komisija
	Izmjena

	Prilagodba carina
	Suspenzija carina

Prijedlog uredbe
Članak 1. – stavak 1.
	

	Tekst koji je predložila Komisija
	Izmjena

	1.	Carine Zajedničke carinske tarife koje se primjenjuju na uvoz u Uniju robe razvrstane u oznake kombinirane nomenklature (KN) navedene u Prilogu I. podrijetlom iz Sjedinjenih Američkih Država iznose 0 %.
	1.	Carine Zajedničke carinske tarife koje se primjenjuju na uvoz u Uniju robe razvrstane u oznake kombinirane nomenklature (KN) navedene u Prilogu I. podrijetlom iz Sjedinjenih Američkih Država ukidaju se.

Prijedlog uredbe
Članak 1. – stavak 2.a (novi)
	

	Tekst koji je predložila Komisija
	Izmjena

	
	2.a	Ne dovodeći u pitanje članak 4.b, suspenzija carina iz stavaka 1. i 2. ovog članka prestaje se primjenjivati od datuma prestanka primjene ove Uredbe kako je navedeno u stavku 2. članku 6.

Prijedlog uredbe
Članak 3. – naslov
	

	Tekst koji je predložila Komisija
	Izmjena

	Suspenzija
	Suspenzija primjene

Prijedlog uredbe
Članak 3. – stavak 1. – podstavak 1. – uvodni dio
	

	Tekst koji je predložila Komisija
	Izmjena

	Komisija može donijeti provedbeni akt kojim se u cijelosti ili djelomično suspendira primjena članka 1. ili članka 2. u sljedećim okolnostima:
	Komisija je ovlaštena donijeti, u skladu s člankom 4.d, delegirane akte o izmjeni ove priloga I., II. ili III. ovoj Uredbi kako bi privremeno u cijelosti ili djelomično suspendirala primjenu članka 1. ili članka 2., nakon ispitivanja na temelju potkrijepljenih informacija prikupljenih na vlastitu inicijativu ili primljenih iz bilo kojeg pouzdanog izvora, uključujući državu članicu, Europski parlament ili proizvođače iz Unije u sljedećim okolnostima:

Prijedlog uredbe
Članak 3. – stavak 1. – podstavak 1. – točka a
	

	Tekst koji je predložila Komisija
	Izmjena

	(a)	ako Sjedinjene Američke Države ne provedu Zajedničku izjavu ili na drugi način ugroze njezine ciljeve ili pristup gospodarskih subjekata Unije tržištu Sjedinjenih Američkih Država ili na drugi način naruše trgovinske i ulagačke odnose Unije i Sjedinjenih Američkih Država;
	(a)	ako Sjedinjene Američke Države ne provedu Zajedničku izjavu ili na drugi način ugroze ciljeve poboljšanja trgovinskih i ulagačkih odnosa između Unije i Sjedinjenih Američkih Država i ciljeve Zajedničke izjave o promicanju uzajamne, pravedne i uravnotežene trgovine ili ako ugroze pristup gospodarskih subjekata Unije tržištu Sjedinjenih Američkih Država, diskriminiraju ili ciljaju gospodarske subjekte iz Unije koji žele poslovati ili već posluju u SAD-u, ili na drugi način naruše trgovinske i ulagačke odnose Unije i Sjedinjenih Američkih Država;

Prijedlog uredbe
Članak 3. – stavak 1. – podstavak 1. – točka aa (nova)
	

	Tekst koji je predložila Komisija
	Izmjena

	
	(aa)	ako Sjedinjene Američke Države uvedu dodatne carine na robu uvezenu iz Unije koje premašuju gornju granicu carine od 15 % ili na bilo koji drugi način povećaju ili uvedu nove carine ili druge pristojbe, poreze ili naknade na robu Unije dok se uvjeti iz Zajedničke izjave i dalje primjenjuju ili ako izmijene klasifikaciju proizvoda s učinkom podizanja razine carine;

Prijedlog uredbe
Članak 3. – stavak 1. – podstavak 1. – točka b
	

	Tekst koji je predložila Komisija
	Izmjena

	(b)	ako postoje dostatne naznake da će SAD ubuduće djelovati na način iz točke (a);
	(b)	ako postoje dostatne naznake da će SAD ubuduće djelovati na način iz točke (a) ili točke (a.a);

Prijedlog uredbe
Članak 3. – stavak 1. – podstavak 1. – točka c
	

	Tekst koji je predložila Komisija
	Izmjena

	(c)	ako prilagodba carina iz članka 1. ili otvaranje carinskih kvota iz članka 2. rezultira uvozom robe podrijetlom iz Sjedinjenih Američkih Država u toliko povećanim količinama, u apsolutnom smislu ili u odnosu na domaću proizvodnju, pod takvim uvjetima da to uzrokuje ili bi moglo uzrokovati ozbiljnu štetu domaćoj industriji Unije;
	Briše se.

Prijedlog uredbe
Članak 3. – stavak 1. – podstavak 1. – točka d
	

	Tekst koji je predložila Komisija
	Izmjena

	(d)	ako je došlo do promjene objektivnih okolnosti u odnosu na okolnosti koje su postojale u trenutku izdavanja zajedničke izjave.
	(d)	ako je došlo do promjene objektivnih okolnosti u odnosu na okolnosti koje su postojale u trenutku izdavanja Zajedničke izjave, posebno u pogledu ozbiljnih kršenja ljudskih prava, temeljnih načela demokracije i vladavine prava, kao i prijetnji ključnim sigurnosnim interesima Unije ili njezinih država članica, uključujući njihovu teritorijalnu cjelovitost i gospodarsku dimenziju, te njihovoj vanjskoj i obrambenoj politici.

Prijedlog uredbe
Članak 3. – stavak 1. – podstavak 2.
	

	Tekst koji je predložila Komisija
	Izmjena

	Taj se provedbeni akt donosi u skladu s postupkom ispitivanja iz članka 4. stavka 2.
	Ako Komisija djelomično suspendira primjenu članka 1. ili članka 2., ona mora izmijeniti Prilog I., Prilog II. ili Prilog III. odgovarajućom izmjenom primjenjivih carinskih stopa, carinskih kvota ili opsega obuhvaćene robe.

Prijedlog uredbe
Članak 3. – stavak 1.a (novi)
	

	Tekst koji je predložila Komisija
	Izmjena

	
	1.a	Ne dovodeći u pitanje Uredbu (EU) 2023/2675 Europskog parlamenta i Vijeća, ako Sjedinjene Američke Države primjenjuju ili prijete primjenom dodatnih carina ili bilo koje druge mjere koja utječe na trgovinu ili ulaganja kako bi se spriječio ili postigao prestanak primjene, izmjena ili donošenje određenog akta Unije ili države članice, čime se upliću u legitimne suverene odluke Unije ili države članice, Komisija prema potrebi provodi ispitivanje na temelju potkrijepljenih informacija prikupljenih na vlastitu inicijativu ili primljenih iz bilo kojeg pouzdanog izvora, uključujući pojedine države članice, Europski parlament ili proizvođače iz Unije. Ako ispitivanje dovede do takvog zaključka, Komisija je ovlaštena za donošenje delegiranih akata u skladu s člankom 4.d radi izmjene priloga I., II. ili III. ovoj Uredbi kako bi u cijelosti ili djelomično suspendirala primjenu članka 1. ili članka 2. ove Uredbe.

Prijedlog uredbe
Članak 3. – stavak 1.b (novi)
	

	Tekst koji je predložila Komisija
	Izmjena

	
	1.b	Ako, u slučaju iznenadne promjene okolnosti u odnosu na one koje su postojale u trenutku izdavanja Zajedničke izjave, koja ozbiljno utječe na ključne sigurnosne interese Unije ili njezinih država članica, uključujući njihovu teritorijalnu cjelovitost i gospodarsku dimenziju, to zahtijevaju krajnje hitni razlozi, na delegirane akte donesene na temelju ovog članka primjenjuje se postupak predviđen u članku 4.e.

Prijedlog uredbe
Članak 3. – stavak 2.
	

	Tekst koji je predložila Komisija
	Izmjena

	2.	Provedbeni akt iz stavka 1. primjenjuje se sve dok traju okolnosti iz stavka 1.
	2.	Delegirani akti iz stavaka 1., 1.a i 1.b ovog članka primjenjuju se sve dok traju okolnosti iz stavaka 1., 1.a i 1.b ovog članka, te u svakom slučaju ne dulje od datuma prestanka primjene ove Uredbe iz članka 6. drugog stavka. Ako Komisija utvrdi da više ne postoje razlozi koji opravdavaju suspenziju, ovlaštena je za donošenje delegiranih akata u skladu s člankom 4.d radi izmjene Priloga I., Priloga II. ili Priloga III. ovoj Uredbi kako bi se ponovno uspostavila primjena članka 1. ili članka 2. ili, u slučaju iz stavka 1. drugog podstavka ovog članka, ponovno uvele izvorno primjenjive carinske stope, carinske kvote ili opseg obuhvaćene robe iz Priloga I., Priloga II. odnosno Priloga III.

Prijedlog uredbe
Članak 4.
	

	Tekst koji je predložila Komisija
	Izmjena

	Članak 4.
	Briše se.

	Postupak odbora
	

	1.	Komisiji pomaže Odbor za trgovinske prepreke osnovan člankom 7. Uredbe (EU) br. 2015/1843 Europskog parlamenta i Vijeća5.
	

	2.	Pri upućivanju na ovaj stavak primjenjuje se članak 5. Uredbe (EU) br. 182/2011.
	

	_________________
	

	5 Uredba (EU) 2015/1843 Europskog parlamenta i Vijeća od 6. listopada 2015. o utvrđivanju postupaka Unije u području zajedničke trgovinske politike kako bi se osiguralo ostvarivanje prava Unije prema međunarodnim trgovinskim pravilima, posebno onima utvrđenima pod okriljem Svjetske trgovinske organizacije (kodificirani tekst) (SL L 272, ELI: http://data.europa.eu/eli/reg/2015/1843/oj).

Prijedlog uredbe
Članak 4.a (novi)
	

	Tekst koji je predložila Komisija
	Izmjena

	
	Članak 4.a

	
	Zaštitni mehanizam

	
	1.	Komisija redovito prati učinak ove Uredbe na tržišta Unije. Komisija je ovlaštena da u skladu s člankom 4.d donosi delegirane akte o izmjeni Priloga I., Priloga II. ili Priloga III. ovoj Uredbi kako bi privremeno u cijelosti ili djelomično suspendirala primjenu članka 1. ili članka 2., nakon ispitivanja na temelju potkrijepljenih informacija prikupljenih na vlastitu inicijativu ili primljenih od bilo kojeg pouzdanog izvora, uključujući pojedine države članice, Europski parlament ili proizvođače iz Unije, ako primjena članka 1. ili članka 2. rezultira uvozom robe podrijetlom iz Sjedinjenih Američkih Država u toliko povećanim količinama, u apsolutnom smislu ili u odnosu na domaću proizvodnju, te pod takvim uvjetima da to uzrokuje ili bi moglo uzrokovati ozbiljnu štetu industriji Unije.

	
	2.	Ne dovodeći u pitanje stavak 1 i ako nema naznaka o suprotnome, Komisija povećanje uvoza robe obuhvaćene Prilogom I., Prilogom II. ili Prilogom III. za više od 10 % u odnosu na prethodnu godinu u pravilu smatra dokazom prima facie o ozbiljnoj šteti ili opasnosti od ozbiljne štete za industriju Unije. Ako se zabilježi takvo povećanje obujma uvoza, Komisija bez odgode pokreće ispitivanje kako bi utvrdila uzrokuje li povećanje obujma uvoza ozbiljnu štetu industriji Unije ili bi je moglo uzrokovati. Ispitivanje se zaključuje u roku od tri mjeseca nakon pokretanja. Ako se ispitivanjem zaključi da povećanje obujma uvoza uzrokuje ili da bi moglo uzrokovati ozbiljnu štetu industriji Unije, Komisija donosi delegirani akt u skladu s člankom 4.d.

	
	3.	Pri donošenju delegiranog akta iz stavka 1. ili 2. Komisija:

	
	(a)	u pogledu robe obuhvaćene prilozima I. i II.: izmjenjuje Prilog I. ili Prilog II. na odgovarajući način kako bi suspendirala carinske povlastice iz članka 1. za uvoz predmetne robe; ili

	
	(b)	u pogledu robe obuhvaćene Prilogom III.: izmjenjuje Prilog III. na odgovarajući način kako bi suspendirala primjenu carinske kvote za predmetnu robu.

	
	4.	Delegirani akti iz stavka 3. ovog članka primjenjuju se do datuma prestanka primjene ove Uredbe iz članka 6. drugog stavka. Ako Komisija utvrdi da više ne postoje razlozi koji opravdavaju suspenziju, ovlaštena je za donošenje delegiranih akata u skladu s člankom 4.d radi izmjene Priloga I., Priloga II. ili Priloga III. ovoj Uredbi kako bi se ponovno uspostavila primjena članka 1. ili članka 2.

	
	5.	Za potrebe ovog članka „industrija Unije” znači proizvođači iz Unije u cjelini koji proizvode istovjetni ili izravno konkurentski proizvod i posluju na području Unije ili proizvođači iz Unije čija ukupna proizvodnja istovjetnog ili izravno konkurentskog proizvoda obično čini više od 50 %, a u iznimnim okolnostima najmanje 25 % ukupne proizvodnje tog proizvoda. Pojam „proizvođači iz Unije” uključuje proizvođače industrijskih proizvoda iz Unije te proizvođače morskih prehrambenih proizvoda i poljoprivrednih proizvoda iz Unije obuhvaćenih ovom Uredbom.

Prijedlog uredbe
Članak 4.b (novi)
	

	Tekst koji je predložila Komisija
	Izmjena

	
	Članak 4.b

	
	Posebne odredbe u pogledu čelika i aluminija te njihovih derivata

	
	1.	Kad je riječ o kategorijama robe iz stavka 2. ovog članka, suspenzija carina iz članka 1. stavka 1. prestaje se primjenjivati šest mjeseci od datuma početka primjene članaka 1., 2., 3., 4.a i 4.b na koje se upućuje u članku 6. trećem stavku.

	
	2.	Kategorije predmetne robe su sljedeće:

	
	(a)	roba obuhvaćena oznakom kombinirane nomenklature 72;

	
	(b)	roba obuhvaćena oznakom kombinirane nomenklature 73;

	
	(c)	roba obuhvaćena oznakom kombinirane nomenklature 76.

	
	3.	Ako prije datuma završetka primjene iz stavka 1. ovog članka Sjedinjene Američke Države smanje svoje carine na proizvode podrijetlom iz Unije s udjelom čelika i aluminija većim od 50 % na najviše 15 %, uključujući carinu SAD-a utvrđenu po načelu najpovlaštenije nacije, Komisija je ovlaštena za donošenje delegiranog akta u skladu s člankom 4.d kako bi se datum završetka primjene iz stavka 1. ovog članka odgodio do datuma koji nije kasniji od datuma završetka primjene ove Uredbe iz članka 6. drugog stavka.

	
	Komisija ne donosi takav delegirani akt sve dok postoji bilo koja od okolnosti za suspenziju primjene iz članka 3. stavaka 1. ili 1.a.



Amandman		40
Prijedlog uredbe
Članak 4.c (novi)
	

	Tekst koji je predložila Komisija
	Izmjena

	
	Članak 4.c

	
	Određivanje datuma početka primjene

	
	1.	Komisija u skladu s člankom 4.d donosi delegirani akt o izmjeni članka 6. trećeg stavka kako bi se utvrdio datum od kojeg se primjenjuju članci 1., 2., 3., 4.a i 4.b. Ona donosi takav delegirani akt kad i samo ako su ispunjeni svi sljedeći uvjeti:

	
	(a)	Sjedinjene Američke Države primjenjuju carinsku stopu koja nije viša od carinske stope SAD-a utvrđene po načelu najpovlaštenije nacije ili od carinske stope od najviše 15 %, uključujući carinsku stopu SAD-a utvrđenu po načelu najpovlaštenije nacije, na robu podrijetlom iz Unije;

	
	(b)	Sjedinjene Američke Države primjenjuju samo carinu SAD-a utvrđenu po načelu najpovlaštenije nacije na sljedeće proizvode Unije: nedostupne prirodne resurse, uključujući pluto, sve zrakoplove i dijelove zrakoplova, generičke farmaceutske proizvode i njihove sastojke te kemijske prekursore;

	
	(c)	Sjedinjene Američke Države primjenjuju carinsku stopu od najviše 15 %, uključujući carinu SAD-a utvrđenu po načelu najpovlaštenije nacije, na sljedeću robu podrijetlom iz Unije: farmaceutske proizvode, poluvodiče, drvo, automobile i automobilske dijelove;

	
	(d)	Sjedinjene Američke Države primjenjuju carinsku stopu od najviše 15 % na proizvode s udjelom čelika i aluminija manjim od 50 %;

	
	Nadalje, pri donošenju delegiranog akta iz prvog podstavka Komisija procjenjuje jesu li Sjedinjene Američke Države pružile formalna, jasna i precizna jamstva da su uvjeti iz točaka od (a) do (d) tog podstavka ispunjeni i da će se ti uvjeti nastaviti ispunjavati u budućnosti.

	
	2.	Komisija ne donosi delegirani akt u skladu s člankom 1. prvim podstavkom ovog članka sve dok postoji bilo koja od okolnosti za suspenziju ove Uredbe iz članka 3. stavka 1. ili 1.a.

Članak 4.d (novi)
	

	Tekst koji je predložila Komisija
	Izmjena

	
	Članak 4.d

	
	Izvršavanje delegiranja ovlasti

	
	1.	Ovlast za donošenje delegiranih akata dodjeljuje se Komisiji podložno uvjetima utvrđenima u ovom članku.

	
	2.	Ovlast za donošenje delegiranih akata iz članka 3. stavaka 1., 1.a i 2., članka 4.a, članka 4.b i članka 4.c dodjeljuje se Komisiji od … [datum stupanja na snagu ove Uredbe] do … [datum prestanka primjene ove Uredbe iz članka 6. drugog stavka].

	
	3.	Europski parlament ili Vijeće u svakom trenutku mogu opozvati delegiranje ovlasti iz članka 3. stavaka 1., 1.a i 2., članka 4.a, članka 4.b i članka 4.c. Odlukom o opozivu prekida se delegiranje ovlasti koje je u njoj navedeno. Opoziv počinje proizvoditi učinke sljedećeg dana od dana objave spomenute odluke u Službenom listu Europske unije ili na kasniji dan naveden u spomenutoj odluci. On ne utječe na valjanost delegiranih akata koji su već na snazi.

	
	4.	Prije donošenja delegiranog akta Komisija se savjetuje sa stručnjacima koje je imenovala svaka država članica u skladu s načelima utvrđenima u Međuinstitucijskom sporazumu o boljoj izradi zakonodavstva od 13. travnja 2016.

	
	5.	Čim donese delegirani akt, Komisija ga istodobno priopćuje Europskom parlamentu i Vijeću.

	
	6.	Delegirani akt donesen na temelju članka 3. stavka 1., 1.a i 2., članka 4.a, članka 4.b i članka 4.c na snagu stupa samo ako Europski parlament ili Vijeće ne ulože nikakav prigovor u razdoblju od dva mjeseca nakon što o njemu budu obaviješteni ili ako prije isteka tog razdoblja Europski parlament i Vijeće obavijeste Komisiju da neće uložiti prigovor. Taj se rok produljuje za dva mjeseca na inicijativu Europskog parlamenta ili Vijeća.

Prijedlog uredbe
Članak 4.e (novi)
	

	Tekst koji je predložila Komisija
	Izmjena

	
	Članak 4.e

	
	Hitni postupak

	
	1.	Delegirani akti doneseni na temelju ovog članka stupaju na snagu bez odgode i primjenjuju se sve dok nije podnesen nikakav prigovor u skladu sa stavkom 2. Prilikom priopćenja delegiranog akta Europskom parlamentu i Vijeću navode se razlozi za primjenu hitnog postupka.

	
	2.	Europski parlament ili Vijeće mogu podnijeti prigovor na delegirani akt u skladu s postupkom iz članka 4.d stavka 6. U takvom slučaju Komisija stavlja predmetni akt izvan snage odmah nakon što joj Europski parlament ili Vijeće priopće svoju odluku o podnošenju prigovora.

Članak 5.a (novi)
	

	Tekst koji je predložila Komisija
	Izmjena

	
	Članak 5.a

	
	Evaluacija i izvješćivanje

	
	1.	Komisija do ... [šest mjeseci nakon datuma stupanja na snagu ove Uredbe] provodi procjenu učinka ove Uredbe na gospodarstvo i sigurnost. Procjenom učinka ispituje se sljedeće:

	
	(a)	učinak primjene ove Uredbe na sav uvoz i izvoz između Unije i Sjedinjenih Američkih Država; i

	
	(b)	promjene u trgovinskim tokovima i distribucijski učinci u svim državama članicama i sektorima.

	
	2.	Komisija do ... [šest mjeseci prije prestanka primjene ove Uredbe] predstavlja dodatnu sveobuhvatnu procjenu učinka. Procjenom učinka ispituje se, među ostalim, sljedeće:

	
	(a)	učinak primjene ove Uredbe na sav uvoz i izvoz između Unije i Sjedinjenih Američkih Država;

	
	(b)	promjene u trgovinskim tokovima i distribucijske učinke u svim državama članicama i sektorima;

	
	(c)	svi uočeni necarinski učinci relevantni za unutarnje tržište i potrošače;

	
	(d)	učinci na konkurentnost, proizvođače iz Unije, uključujući i proizvođače poljoprivredno-prehrambenih proizvoda iz Unije, i MSP-ove;

	
	(e)	politički razvoj trgovinskih i ulagačkih odnosa između Unije i Sjedinjenih Američkih Država od stupanja na snagu ove Uredbe;

	
	(f)	razina napretka u pregovorima između Unije i Sjedinjenih Američkih Država prema postizanju obveza iz Zajedničke izjave, uključujući provedbu tih obveza;

	
	(g)	 je li primjena Uredbe prouzročila štete i neravnoteže u pojedinim sektorima, među ostalim u pogledu cijena;

	
	(h)	 kako su se promijenili trgovinski obrasci Unije pri trgovini s trećim zemljama kao posljedica trgovinske politike Sjedinjenih Američkih Država i bilateralnih sporazuma Sjedinjenih Američkih Država s trećim zemljama;

	
	(i)	učinak i predviđeni učinak ove Uredbe na proračun Unije i nacionalne proračune s obzirom na smanjenje prikupljenih prihoda od carina;

	
	(j)	implikacije za sigurnosne interese Unije, kao i za vanjsku politiku, uključujući članstvo u WTO-u;

	
	(k)	troškovi regulatornog opterećenja koji proizlaze iz usklađivanja s carinama Sjedinjenih Američkih Država, među ostalim u pogledu carina iz odjeljka 232.

	
	Temeljne podatke i metodologiju svojih procjena učinka Komisija stavlja na raspolaganje javnosti.

	
	Procjeni učinka iz prvog podstavka prema potrebi se prilaže zakonodavni prijedlog za produljenje primjene ove Uredbe. U tom se slučaju u procjeni učinka ocjenjuju svi razlozi za takvo produljenje, među ostalim u odnosu na sigurnosne interese Unije i njezinih država članica.

	
	3.	Komisija redovito i pravodobno u svakoj fazi obavješćuje Europski parlament i Vijeće o relevantnim trendovima pri primjeni ove Uredbe. S obzirom na primljene informacije, Europski parlament ili Vijeće prema potrebi mogu pozvati Komisiju na razmjenu gledišta.

Prijedlog uredbe
Članak 6. – naslov
	

	Tekst koji je predložila Komisija
	Izmjena

	Stupanje na snagu
	Stupanje na snagu i primjena

Prijedlog uredbe
Članak 6. – stavak 1.a (novi)
	

	Tekst koji je predložila Komisija
	Izmjena

	
	Primjenjuje se od ... [datum stupanja na snagu ove Uredbe] do 31. ožujka 2028.

Prijedlog uredbe
Članak 6. – stavak 1.b (novi)
	

	Tekst koji je predložila Komisija
	Izmjena

	
	Međutim, članci 1., 2., 3., 4.a i 4.b primjenjuju se samo od datuma utvrđenog delegiranim aktom donesenim u skladu s člankom 4.c.

